armvectores/hy_wikipedia_2023 huggingface dataset:
Սուրեն Արևշատյան

Սուրեն Ղահրամանի Արևշատյան (մայիսի 7, 1896(1896-05-07), Երևան, Կովկասի փոխարքայություն, Ռուսական կայսրություն - հունվարի 28, 1972(1972-01-28), Երևան, Հայկական ԽՍՀ, ԽՍՀՄ), իրավաբան, մշակույթի գործիչ։ ՀԽՍՀ վաստակավոր իրավաբան (1961)։


== Կենսագրություն ==
1916 թվականին ավարտել է Պետերբուրգի առևտրի ինստիտուտը, 1924 թվականին՝ Ռոստովի պետական համալսարանի իրավաբանության ֆակուլտետը,
1936 թվականին՝ Մոսկվայի թատերական ինստիտուտի ռեժիսուրայի ֆակուլտետը։
1918 թվականին մասնակցել է Ղարաքիլիսայի ճակատամարտին։
1924-1930 թվականներին աշխատել է Խորհրդային Հայաստանի դատաքննչական մարմիններում։ 1931-1941 թվականներին զբաղվել է թատերական, մշակութային գործունեությամբ։ 1941-1972 թվականներին եղել է Երևանի պետական համալսարանի իրավաբանության ֆակուլտետի դասախոս, 1942-1972 թվականներին՝ Երևանի գեղարվեստա-թատերական ինստիտուտի դասախոս։ Եղել է Հայաստանյաց առաքելական եկեղեցու Արարատյան թեմի թեմական խորհրդի ատենապետ, Մայր Աթոռի իրավաբան-խորհրդատու։


== Երկեր ==
Շահապիվանի կանոնները. հայկական իրավունքի հնագույն հուշարձաններ, Երևան, 1961։
Հռետորական արվեստի հիմունքները։ Ս. Ղ. Արևշատյան, Երևան, Հայպետուսմանկհրատ, 1961, 210 էջ։
Դվինի չորրորդ ժողովի որոշումները, Երևան, 1962։
Հայ իմաստասիրությունը հոգևոր մշակույթի համակարգում։ Հայ փիլիսոփայության պատմության մեթոդաբանական հարցեր, Երևան, ԳԱԱ հրատ., 1995։


== Ծանոթագրություններ ==
Հարավսլավական ինքնաթիռի աղետ Երևանի մոտ

Հարավսլավական Ան-12 ինքնաթիռի ավիավթար Երևան քաղաքի մոտ, տեղի է ունեցել 1988 թվականի դեկտեմբերի 12-ի գիշերը։ Ինքնաթիռի աղետի հետևանքով զոհվել են ինքնաթիռում գտնվող անձնակազմի բոլոր 7 անդամները։


== Պատմություն ==
1988 թվականին, սպիտակյան երկրաշարժի օրերին հարավսլավիական ինքնաթիռը, որը  դեղորայքային օգնություն էր բերում Հայաստանին, վթարի ենթարկվեց վայրէջքի վայրից մի քանի կիլոմետր հեռավորության վրա։ Վթարի հետևանքով զոհվել են անձնակազմի բոլոր սերբ անդամները։
Ինքնաթիռի կործանման վայրում նրանց հիշատակին կանգնեցվել է հուշարձան, որը կառուցվել է վթարված ինքնաթիռի կմախքից։


== Հոդվածներ և հրատարակություններ ==


== Պատկերասրահ ==

		


== Ծանոթագրություններ ==


== Արտաքին հղումներ ==
Ռիբաչի (գյուղ, Նադեժդինսկի շրջան)

Անվան այլ կիրառումների համար տե՛ս՝ ՌիբաչիՌիբաչի (ռուս.՝ Рыбачий), գյուղ Ռուսաստանի Պրիմորիեի երկրամասի Նադեժդինսկի շրջանի կազմում։
Բնակչությունը 2006 թվականին գրանցված տվյալներով կազմում էր 190 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միշել Օրի

Միշել Օրի (գերմ.՝ Michel Ory, ապրիլի 18, 1966(1966-04-18), Develier), շվեյցարացի սիրող աստղագետ, աստերոիդների և գիսաստղերի հայտնաբերող։ Մեկն էր 2009 թվականի Էդգար Վիլսոնի մրցանակի հաղթողներից 304P/Օրի (P/2008 Q2 Ory) պարբերական գիսաստղի հայտնաբերման համար 2008 թվականի օգոստոսի 27-ին, Յուրա աստղադիտարանում օգտագործելով 24-դյույմանոց f/3,9 ռեֆլեկտոր աստղադիտակ։ 2018 թվականին ստացել է Յուջին Շումեյկերի ՄԵՄ գրանտ, որը Օրին օգտագործում է իր Կլաուդի Ռայների հետ կատարվող հետազոտություններում Օտտմարշեյմի աստղադիտարանում Մորոկոյում։
Օրին դասավանդում է ֆիզիկա Շվեյցարիայի Պորենտրու քաղաքի կանտոնական դպրոցում։
Աստերոիդների հիմնական գոտու (67979) Միշելօրի աստերոիդը անվանվել է նրա պատվին։


== Ծանոթագրություններ ==


== Արտաքին հղումներ ==
Սիրող աստղագետ Միշել Օրին գտավ գիսաստղ, Herald Sun, 2008
Un Jurassien rejoint le panthéon des découvreurs de comètes Archived 2018-10-01 at the Wayback Machine., Le Quotidien Jurassien, 1 September 2008
J'ai passé plus de 550 nuits à l'observatoire Archived 2018-10-01 at the Wayback Machine., 20minutes, 1 September 2008
Ory est de la taille de la Terre Archived 2018-10-01 at the Wayback Machine., Le Matin, 6 September 2008
Accoucheur du ciel Archived 2018-10-01 at the Wayback Machine., Le Temps, 6 September 2008
L'invité de la rédaction: Michel Ory Archived 2018-10-01 at the Wayback Machine., Le Quotidien Jurassien, 11 October 2008
Portrait: Michel Ory, une comète comme un pro! Archived 2018-10-01 at the Wayback Machine., Ciel et espace de novembre 2008 (no. 426)
Սեգրան

Սեգրան, գյուղ Արևմտյան Հայաստանում, Բիթլիսի վիլայեթի Մշո գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Պիրապորայի գավառ

Պիրապորայի գավառ (պորտ.՝ Microrregião de Pirapora), գավառ Բրազիլիայում, մտնում է Մինաս Ժերայսի նահանգի մեջ։ Մտնում է Մինաս Ժերայս նահանգի հյուսիսային մարզի մեջ։ Բնակչությունը կազմում է 160 798 մարդ 2006 թվականի տվյալով։ Զբաղեցված տարածքը 23 071,697  կմ²։ Բնակչության խտությունը 7,0  մարդ/կմ²։


== Վիճակագրություն ==
Համախառն ներքին արտադրանքը կազմել է 1 060 727 316,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 6 727,34 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,711


== Գավառի կազմ ==
Գավառի կազմի մեջ են մտնում հետևյալ համայնքները.

Իբիաի
Լասանսի
Նավայի շրջան

Նավայի շրջան (արաբ․՝ ناحية نوى‎‎), Սիրիայի Արաբական Հանրապետության շրջանի կարգավիճակ ունեցող վարչական միավոր, որը հանդիսանում է Իզրաայի գավառի 6 շրջաններից մեկը։
Վարչական կենտրոնն է Նավա քաղաքը։ 2004 թվականի մարդահամարի տվյալներով շրջանը ունի 57,404 բնակչություն։ Տարածքը կազմում է 168.57 կմ²։
Ունի 6 գյուղ և ավան

Ադվան (արաբ․՝ عدوان‎‎)
Ալաջաբիլա (արաբ․՝ الجبيلية‎‎)
Նասիրիյա (արաբ․՝ الناصرية‎‎)
Նավա (արաբ․՝ نوى‎‎)
Ալ-Շեյխ Սաադ (արաբ․՝ الشيخ سعد‎‎)
Ալ-Սուկկարիյա (արաբ․՝ السكرية‎‎)


== Ծանոթագրություններ ==
Միլիոն տարի՝ մեր թվարկությունից առաջ (ֆիլմ, 1966)

Միլիոն տարի՝ մեր թվարկությունից առաջ (անգլ.՝ One Million Years B.C.), 1966 թվականին ռեժիսոր Դոն Չեֆֆիի կողմից նկարահանված գեղարվեստական կինոնկար, որը 1940 թվականին նկարահանված համանուն ամերիկյան ֆիլմի ռեմեյքն է։


== Սյուժե ==
Ֆիլմի գործողություններն ընթանում են մտացածին նախապատմական ժամանակաշրջանում։ Քարանձավային մարդիկ դինոզավրերի և այլ ֆանտաստիկ արարածների հետ միասին գոյատևում են միևնույն աշխարհում։ Ֆիլմի գլխավոր հերոսը՝ Տումակը, վտարվում է իր հարազատ Ժայռերի ցեղախմբից, քանի որ կռվել էր հոր հետ՝ որսամիսը կիսելու պատճառով։ Նա սկսում է թափառել և հսկայական մողեսի հարձակումից խուսափելով թաքնվում է քարանձավում, որտեղ բնակվում էին խոշոր մարդանման կապիկներ, սակայն շուտով լքում է քարանձավը և նկատում, որ գտնվում է հրաբխային խառնարանից ոչ հեռու։ Տեսնելով հսկայական հնգամատ հետքեր և քայլելով դրանց ուղղությամբ, նա հանդիպում է բրոնտոզավրի և հսկայական սարդի, որի արդյունքում անչափ վախենում է։
Բազում օրեր անապատով թափառելուց հետո, նա ուժասպառ է լինում, սակայն նրան փրկում են իրեն անծանոթ ցեղի շիկահեր մարտիկներ։ Վերջիններս կարողանում են քշել մոտակայքում հայտնված արխելոնին (հսկա ծովային կրիա)։ Նոր ցեղակիցները առավել քաղաքակիրթ էին և խոսում էին առավել կատարելագործված ու վարժ լեզվով, ուտում էին ափսեներից, կատարում թաղման ծիսակարգ, նկարում ժայռապատկերներ և խեցիներից նուրբ զարդեր պատրաստում։ Սակայն նրանք վախենում էին վայրի կենդանիներից։ Տումակը սպանելով նրանց վրա հարձակված ալոզավրին, կարողանում է նրանց օգնել՝ վախն հաղթահարելու։ Ի վերջո նա մտերմանում է Լոանա անունով աղջկա հետ։
Մի օր Տումակը փորձում է գողանալ ցեղախմբի մարտիկներից մեկի նիզակը, սակայն բռնվում է և Լոանայի հետ միասին վտարվում ցեղախմբից։ Նրանք ստիպված էին թափառել՝ անընդհատ փրկություն փնտրելով նախապատմական շատ վտանգավոր կենդանիներից։ Մի անգամ, փրկվելով տրիցերատոպսի և ցերատոզավրի կատաղի կռվից, նրանք գերեվարվում են Ժայռերի ցեղախմբի կողմից։ Այնտեղ Լոանան բախվում է Ժայռերի թխահեր ցեղախմբի աղջիկներից մեկի՝ Նուպոնդիի հետ և կռվում հաղթում նրան, որից հետո իրավունք է ձեռք բերում՝ մնալ սիրելի տղամարդու կողքին։
Լոանան ցեղախմբի մարդկանց սովորեցնում է զվարճանալ, սակայն գետում լողանալիս, նրան ճանկում է պտերանդոնը և տանում իր բույնը՝ փորձելով կերակրել իր ձագերին։ Այդ ժամանակ պտերանդոնի վրա հարձակվում է հսկայական ռամֆորինխուսը և Լոանան ընկնում է ծովը։ Տումակը չի կարողանում նրան գտնել և կարծում է, որ Լոանան մահացել է։ Սակայն Լոանային գտնում են իր ցեղախմբի անդամները։
Ֆիլմի վերջում երկու ցեղախմբերը՝ թխահերներն ու շիկահերները ընդհարվում են, սակայն այն ընդհատվում է հրաբխի ժայթքման պատճառով, որն ի վերջո վերածվում է ավերիչ երկրաշարժի։ Արդյունքում մարդկանց մի մասը զոհվում է, իսկ մի փոքր մասին հաջողվում է փրկվել։


== Դերասանական կազմ ==


== Նկարահանող խումբ ==


== Հետաքրքիր փաստեր ==
Դինոզավրերի մակետներն ստեղծվել են Չարլզ Նայթի նկարների հիման վրա։
Կինոնկարի հատուկ էֆեկտներն ստեղծել է Ռեյ Հարիհաուզենը։
Ի սկզբանե Լոանայի դերում նկարահանվելու առաջարկ էր ստացել Ուրսուլա Անդրեսը։
Ֆիլմը նկարահանվել է Կանարյան կղզիներում։


== Ծանոթագրություններ ==
Կուրգան (Ազովի շրջան)

Կուրգան (ռուս.՝ Курган ), գյուղակ Ռուսաստանի Ռոստովի մարզի Ազովի շրջանում։ Մտնում է Ելիզավետինսկոյե գյուղական համայնքի կազմի մեջ։ Ազով քաղաքից գտնվում է 7 կմ հեռավորության վրա։
Ռոքի հիթերի 2001 թվականի №1 ցանկ (Billboard)

Ռոքի հիթերի 2001 թվականի №1 ցանկը (Billboard) Billboard-ի տարբերակի համաձայն, այն ընդգրկում է ռոք սինգլներ, որոնք 2001-ին ներկայացվում են Modern Rock Tracks ռոք աղյուսակում (իսկ 2009-ի վերջին Alternative Songs):


== Սինգլների ցանկ № 1 ==


== Ծանոթագրություններ ==
Լաթ (պատմվածք)

«Լաթ» (ռուս.՝ Тряпка), Անտոն Պավլովիչ Չեխովի պատմվածքը` գրված 1885 թվականին։ Առաջին անգամ հրապարակվել է 1885 թվականին «Պետերբուրգյան թերթում» № 331,  դեկտեմբերի 2-ին,  Ա. Չեխոնտե ստորագրությամբ։


== Հրապարակում ==
Չեխովի «Լաթ» պատմվածքը  գրվել է 1885 թվականին։ Առաջին անգամ հրապարակվել է 1885 թվականին «Պետերբուրգյան թերթում» № 331,  դեկտեմբերի 2-ին,  Ա. Չեխոնտե ստորագրությամբ։ Այն նախատեսված չէր Ա. Ֆ. Մարքսի կողմից հրատարակվող երկերի ժողովածուի համար։


== Սյուժե ==
Պատմվածքի գործողությունները  տեղի են ունենում մի գավառական քաղաքում։ Մի անգամ երեկոյան գործարանատեր Բլուդիխինի տուն է գնում գավառական  «Սագային տեղեկատու» թերթի  քարտուղար  Պանտելեյ  Դիոմիդիչ Կոկինը։ Բլուդիխինի մոտ այդ գիշեր  բեմադրվում էր սիրողական ներկայացում, որից հետո կազմակերպվել էր պարահանդես և ընթրիք։  Կոկինը երազում էր, թե ինչպես իրեն քաղաքավարի կպահեր   դահլիճում, ինչպես իր վրա ուշադրություն կդարձնեին ասպետներն ու ազնվական աղջիկները, ինչպես նա կդիմավորի Կլավդիա Վասիլևնային, որը կնայի իրեն, որպես հուշարձան, ձայն կտա և կխնդրի ընթրիքից հետո իրեն ուղեկցել տուն։ Հասնելով գործարանատիրոջ տանը , քարտուղարը սպասավորին է գցում մուշտակը, ասելով որ ինքը խմբագրությունից է։ Այդ բառերը անսպասելի ազդեցություն ունեցան և ինչ որ մեկը վերևից գոռաց` «Չի կարելի, չի կարելի։ Մի թողեք, մի թողեք»։
Կոկինը ոտքը դրեց աստիճանին, մտածելով, որ այդ բառերը իրեն չեն վերաբերում, սակայն նրա ճանապարհը փակեցին։ Պարզվեց, որ նրան արգելել է ինքը Բլուդիխինը, նրան թույլատրեցին անցնել տոմսով, բայց քարտուղարի մոտ գումար չկար։ Նրան թույլ տվեցին տուն մտնել, բայց դահլիճ, ոչ։ Ընդմիջման պահին Կոկինին հաջողվեց խոսել Բլուդիխինի հետ և պարզել նրա դժգոհության պատճառը։ Բլուդիխինը ասաց, որ «Ձեր թերթի վերջին համարում մի հոյակապ հոդված կար, հոյակապ։ Բայց նկարագրելով «Յուդիֆի  և Օլոֆերնի» կենդանի պատկերը, որին մասնակցում էր իմ դուստրը, նա.. Աստված գիտի, Սուրը, որ իր ձեռքերում բռնել էր Յուդիֆը, այնքան երկար է, որ նրան կարելի է կտրել հեռվից, կամ տանիքից։
Խոսելով Կոկինի հետ և պարզելով, որ նա հասարակ քարտուղար է, իսկ հոդվածը գրել է ինքը` «Սագային  տեղեկատուի» խմբագիրը, Բլուդիխինը նրան տանում է դահլիճ, բայց ճանապարհին զգուշացնում է, որ գեներալը եկել է։ Թողնելով Կոկինին մուտքի մոտ, նա փախչում է։ Կոկինը մոտենում է դահլիճի դռանը, բայց նրան ներս չեն թողնում, քանի որ Բլուդիխինը նրա մասին ոչ ոքի ոչինչ չէր ասել։ Կոկինը ստիպված էր տուն գնալ, «նրա համար ամոթ էր և նողկալի»։


== Գրականություն ==
Чехов А. П. Тряпка// Чехов А. П. Полное собрание сочинений и писем: В 30 т. Сочинения: В 18 т. / АН СССР. Ин-т мировой лит. им. А. М. Горького. — М.: Наука, 1974—1982.
Dictionnaire Tchekhov, page 52, Françoise Darnal-Lesné, Édition L'Harmattan, 2010, ISBN 978 2 296 11343 5.
Œuvres de A.Tchekhov 1885 – La Chiffe, traduit par Madeleine Durand et Édouard Parayre, Les Éditeurs Français Réunis, 1955, numéro d’éditeur 431.


== Արտաքին հղումներ ==
Чехов А. П. Тряпка Archived 2017-05-08 at the Wayback Machine.. Բնօրինակ ռուսերեն տեքստ
Սթիվեն Սթրեյթ

Սթիվեն Սթրեյթ (անգլ.՝ Steven Strait, մարտի 23, 1986(1986-03-23), Նյու Յորք, Նյու Յորք, ԱՄՆ), ամերիկացի դերասան, ֆոտոմոդել և ռոք երգիչ։


== Վաղ տարիներ ==
Սթիվեն Սթրեյթը ծնվել և մեծացել է Նյու Յորքի Գրինվիչ-Վիլիջում և ունի անգլո-իտալական ծագում։ Նա սկսել է դերասանական վարպետություն սովորել 11 տարեկանից՝ 6-րդ դասարանում հաճախելով «Village Community School» համայնքային դպրոց։ Հետագայում հաճախել է տղաների համար «Xavier High School», իսկ 14 տարեկանից հաճախել է դասերի Ստելլա Ադլերի անվան դերասանական ստուդիայում։ Նաև սովորել է Նյու Յորքի Սյուզան Բեթսոնի հիմնած «Black Nexxus» դպրոցում։ 10 տարեկան հասակում աշխատել է որպես ֆոտոմոդել «L’uomo Vogue», «Spoon magazine», «Details, Surface», «Hollister Co.» 7 «Pop magazine» ամսագրերում, նաև համագործակցել է այնպիսի ֆոտոմոդելների հետ ինչպիսիք են Բրյուս Վեբերը, Հերբ Ռիթսը և Էլեն ֆոն Անվերթը։ Տեղի մարզասրահներից մեկում ծանոթացել է «Boss Models»-ի գովազդային գործակալ Ջոն Բաբինի հետ։
Ունի կրտսեր քույր։ Երիտասարդ տարիներին խաղացել է համաքաղաքային բասկետբոլային լիգայում։ Նրա մայրը ունի կարատեի 4-րդ աստիճանի սև գոտի և երկար տարիներ եղել է արևելյան հատվածի չեմպիոն։ Սթիվենը կարատեով զբաղվել է 8 տարեկան հասակից։


== Կարիերա ==

Սթիվենի առաջնաելույթը եղել է 2001 թվականին, երբ նա Նյու Յորքի հեռուստատեսությամբ կատարել է երիտասարդ Բոբբիի դերը «Երրորդ հերթափոխ» հեռուստասերիալի էպիզոդներից մեկում։
18 տարեկանում ավարտել է «Xavier High School»-ը և տեղափոխվել է Կալիֆոռնիա՝ որպես դերասան աշխատելու ակնկալիքով։ Իր առաջին լսումներից հետո Սթիվենը ստացել է դեռահաս սուպերհերոս՝ Ուորեն Փիսը դերը՝ «Բարձրագույն պիլոտաժ» (2005) ֆիլմում, որտեղ գլխավոր դերերը կատարում էին Քուրտ Ռասելը և Քելի Փրեսթոնը, հենց այդ դերով էլ նշանավորել է նրա առաջնաելույթը կինոարդյունաբերության մեջ։ Ֆիլմի սաունդթրեքի համար նա կատարել է The Fixx-ի «One Thing Leads to Another» երգը։
Սթիվենի հաջորդ ֆիլմի նկարահանումը եղել է «Չբացահայտված» ֆիլմում։ Այնտեղ նա խաղացել է երաժիշտ Լյուկ Ֆալքոնի դերը, ով երազում է «աստղ» դառնալ։ Ֆիլմում նկարահանվել է նաև Էշլի Սիմփսոնը։ Այս ֆիլմում որպես սաունդթրեք նա կատարել է 7 երգ՝ «Boomerang», «This Is Living», «Never Said Anything», «Half Lit», «Smart in a Stupid Way» (Էշլի Սիմփսոնի հետ), «Pure Example» և «House Lights»: 2006 թվականին ստացել է Քեյլեբ Դենվերսի գլխավոր դերը «Գործարք սատանայի հետ» թրիլերում։ Հետագա տարիներին նկարահանվել է ևս մի քանի ֆիլմերում։ 
Սթիվենը երգում և գրում է երգի բառեր «Tribe» խմբի համար, որն իր դեբյուտային ալբոմը թողարկել է 2005 թվականին։


== Անձնական կյանք ==
2006 թվականից հանդիպել է Լին Քոլինզի հետ, իսկ 2007 թվականի դեկտեմբերի 23-ին կայացել է նրանց հարսանիքը։ Նրանք բաժանվել են 2013 թվականին։


== Ֆիլմագրություն ==


== Ծանոթագրություններ ==


== Արտաքին հղումներ ==
Steven online(անգլ.)
Interview with Steven Strait on ModelSwim.com(անգլ.)
Տուկտարկուլ

Տուկտարկուլ (ռուս.՝ Туктаркуль, բաշկիրերեն՝ Тухтаркүл), գյուղ Ռուսաստանի Բաշկորտոստան հանրապետության Բուզդյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 56 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վալենտին

Անվան այլ կիրառումների համար տե՛ս՝ Վալենտին (այլ կիրառումներ)«Վալենտին», (անգլ.՝ Valentine), ամերիկացի գրող Թոմ Սավաժի թրիլերը։ Առաջին անգամ հրատարակվել է 1999 թ. սեպտեմբերին։ Գրքի սյուժեի հիման վրա 2011 թ. նկարահանվել է «Սուրբ Վալենտինի օրը» ֆիլմը։ Գրքից տարբեր՝ ֆիլմում մարդասպանը ընդամնեը Կուպիդոնի դիմակ է կրում։


== Սյուժեն ==
Թվում էր, թե Ջուլիան Բալոտն ունի ամեն ինչ՝ հարմարավետ տուն՝ Գրինվիչ-Վիլիջում, մոտ ընկերների նեղ շրջանակ, գեղեցիկ և կրքոտ սիրեկան, ով նրան առաջարկություն էր պատրաստվում անել, փայլուն ստեղծագործողի կարիերա՝ մեծաքանակ ընթերցող-երկրպագուներով, սակայն աղջիկը միշտ հետու է եղել այն դժոխքից, որը նկարագրում է հեղինակը։ Սկսվում է մղձավանջը, երբ աղջկան սկսում են հետևել Նյու-Յորքում։ Հետրողը գիտի նրա ամեն քայլը, վախերը, չնայած նրան որ նա ինքը դա դեռ չի գիտակցել։ Նա հավատարիմ և սիրահարված է աղջկան՝ թողնելով նամակներ փոստում, նվերներ՝ տան շեմին, հետախոսային հաղորդագրություններ ր այլն։ Նրա միտումները ծածուկ են, ինչպես և ընտրված անվանումը՝ Վալենտին։ Սակայն հաշվի առնելով ամենը, նա շատ կոպիտ և դաժան է։ Վերջապես նա հանդիպում է նրա հետ՝ տրիումֆի ժամանակ՝ վերջին օրը՝ Սուրբ Վալենտինի տոնին։


== Էկրանավորում ==
2001 թ. փետրվարի 1-ին տեղի ունեցավ «Սուրբ Վալենտինը օրը» ֆիլմի պրեմիարան՝ գրքի մոտիվների հիման վրա։ Նկարի հեղինակն է Ջեյմս Բլենքսը, սցենարի հեղինակ՝ հենց գրողը՝ Թոմ Սովաժը, Դոննա և Վեյն Պաուեռներ։ Հիմնական դերակատարներն էին՝ Դեվիդ Բերիանազ, Մառլի Շելտոն, Դենիս ՌիչեռդսՋեսիկա Կեպշոու, Ջեսիկա Կոֆֆիլ, Քեթրին Հեյգլ։


== Արտաքին հղումներ ==
Գիրքը Ամազոնում


== Ծանոթագրություններ ==
Քվանտային ֆիզիկա

Քվանտային ֆիզիկա, տեսական ֆիզիկայի բաժին, որում ուսումնասիրվում են քվանտա-մեխանիկական և քվանտա-դաշտային համակարգերը և դրանց շարժման օրենքները։ Քվանտային ֆիզիկայի հիմնական օրենքներն ուսումնասիրվում են քվանտային մեխանիկայի և դաշտի քվանտային տեսության շրջանակներում և կիրառվում են ֆիզիկայի մյուս բաժիններում։


== Պատմություն ==
Քվանտային ֆիզիկան և նրա հիմնական տեսությունները՝ քվանտային մեխանիկան և դաշտի քվանտային տեսությունը, ստեղծվել են XX դարի առաջին կեսերին։ Բազմաթիվ գիտնականների թվում էին Մաքս Պլանկը, Ալբերտ Այնշտայնը, Արթուր Կոմպտոնը, Լուի դը Բրոյլը, Նիլս Բորը, Էրվին Շրեդինգերը, Պոլ Դիրակը, Վոլֆգանգ Պաուլին և այլք։


== Ենթաբաժինները ==
Քվանտային ֆիզիկան միավորում է ֆիզիկայի մի քանի բաժիններ, որոնցում սկզբունքային դեր ունեն քվանտային մեխանիկայի և դաշտի քվանտային տեսության երևույթները, որոնք ի հայտ են գալիս միկրոաշխարհի մակարդակում, սակայն հետևանքներ են ունենում նաև մակրոաշխարհում։ Դրանց թվում են.

քվանտային մեխանիկան,
դաշտի քվանտային տեսությունը և նրա կիրառությունները՝ միջուկային ֆիզիկան, տարրական մասնիկների ֆիզիկան, մեծ էներգիաների ֆիզիկան,
քվանտային վիճակագրական ֆիզիկան,
պինդ մարմնի ֆիզիկան,
քվանտային օպտիկան։


== Տես նաև ==
Քվանտային մեխանիկա


== Հղումներ ==
Энциклопедия «Физика в Интернете» Квантовая физика Archived 2016-03-04 at the Wayback Machine.
Կունիկո

Կունիկո  (իտալերեն՝ Cunico), կոմունա Իտալիայի Պիեմոնտ մարզի Աստի գավառում։
Բնակչությունը կազմում է 520 մարդ (2008)։ Բնակչության խտությունը՝ 76 մարդ/կմ²։ Տարածքը կազմում է 7 կմ²։ Փոստային ինդեքս՝ 14020։ Հեռախոսային կոդ՝ 0141։
Կոմունայի հովանավորն է Սուրբ Բարդուղիմեոս առաքյալը։ Տոնը նշվում է օգոստոսի 24-ին։


== Ժողովրդագրություն ==
Բնակչության թվաքանակի փոփոխությունները


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Խամաշ

Խամաշ, գյուղ Արևելյան Հայաստանում, Կարսի մարզում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Տենկովկա (գյուղ, Չեռվոնոարմեյսկի շրջան)

Տենկովկա (ուկրաիներեն՝ Теньківка), գյուղ Ուկրաինայի Ժիտոմիրի մարզի Չեռվոնոարմեյսկի շրջանում։ Հիմնադրվել է 1867 թվականին։
2001 թվականի տվյալներով Տենկովկա գյուղում բնակվում էր 387 մարդ։ Բնակավայրը զբաղեցնում է 2237 կմ² տարածք։ Բնակչության խտությունը կազմում էր 173 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տրապիզոնի գավառ

Տրապիզոն (թուրքերեն՝ Trabzon sancağı), գավառ Օսմանյան կայսրության Տրապիզոնի վիլայեթում։ Գտնվում էր վիլայեթի հյուսիսային կողմում, Տրապիզոն քաղաքի շրջակայքում։ Կենտրոնը Տրապիզոն քաղաքն էր։


== Աշխարհագրություն ==
Հյուսիսից սահմանը Սև ծովն է, հարավից՝ Գյումուշխանեի գավառը, իսկ հարավ-արևելքից՝ Էրզրումի վիլայեթը։


== Բնակչություն ==
Ըստ «Հուշամատյան Մեծ եղեռնի» ժողովածուի տվյալների 1914 թվականին գավառակն ուներ 60 000 հայ բնակիչ, իսկ ըստ Լեփսուսի՝ 32700: Հայերը հիմնականում բնակվում էին Տրապիզոն քաղաքում և Օրդուի գավառակում։


== Պատմություն ==
1915 թվականի մեծ եղեռնի ժամանակ հայերի մեծագույն մասը ենթարկվել է բռնագաղթի և բնաջնջման։


== Տնտեսություն ==
Բնակչության հիմնական զբաղմունքը երկրագործություն, անասնապահություն, հացահատկիների, պտուղ-բանջարեղենի և հատկապես «Սամսոն» ընտիր տեսակի ծխախոտի մշակությունն էր։


== Վարչական բաժանում ==
Մինչև 1915 թվականը գավառակը բաժանված էր հետևյալ գավառակների.

Աղճապատ
Կերասուն
Կյուրելե
Մաչկա
Սյուրմենե
Վագֆը Քեպիր
Տիրեբոլու
Տրապիզոն
Օրդու
Օֆ


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Կենի Արկանա

Կենի Արկանա (ֆր.՝ Keny Arkana, դեկտեմբերի 20, 1982(1982-12-20), Բուլոն Բիյանկուր), ֆրանսիացի ռեփեր արգենտինական ծագումով։


== Կենսագրությունն ու կարիերան ==

Կենի Արկանան ծնվել է 1982 թ․ դեկտեմբերի 20-ին արգենտինական ընտանիքում Ֆրանսիայի Մարսել քաղաքում։ Սկսել է գրել 12 տարեկան հասակում։ 2 տարի անց սկսել է կարդալ սկզբում ընկերների և հանրակացարանում բնակվող հարևանների համար, իսկ քիչ անց Մարսելի տարբեր բեմերում։ 
2005 թվականին լույս է տեսել Կենի Արկանայի առաջին ձայնասկավառակը։ Մեծ ճանաչում Կենի Արկանային բերեց 2006 թվականի "Entre ciment et belle étoile" ձայնասկավառակը։ Իր տեքստերի մեջ Կենի Արկանան Քննադատում է պետության վարած քաղաքականությունը և 2004 թվականին նա հիմնել է La Rage du peuple անունը կրող երաժշտական խումբ, որը թարգմանաբար նշանակում է ժողովրդական զայրույթի շարժում։


== Սկավառակագրություն ==


=== Ստուդիային ալբոմներ ===
Սոլո


== Համագործակցություն ==
1999: Face cachée de Mars (con Chiraz, compilación Face cachée de Mars).
2002: État Major con Mama Chi et Funkfenec (streetape Guerilla Psychik volumen 2).
2003: Mise À L'Amende (compilación Talents Fâchés).
2004: Les murs de ma ville (compilación OM All-Star).
2005: Tueuse Née (versión alternativa con Kayna Samet, inédito).
2005: Ice Cream Remix (conLe Remède, street-tape, volumen 1).
2005: Jeunesse d'Occident (compilatció Stallag 13 Street Skillz).
2005: Style libre (compilación Rap Performance, disco 2)
2006: Faut batailler (con 100%Casa, compilación Crapstape, volumen 1).
2006: Musique Salvatrice (con Kalash l'afro, compilación Duos de chocs, volumen 2).
2006: Un pavé de plus (Compilation rappeurs français Hostile 2006).
2007: Le Front de la Haine
2007: Face aux Passions (conl'Algérino, compilaciónn Chroniques de Mars, volumen 2).
2007: Je Dois Tout Au Rap (con Mars One)
2007: Libre maintenant (con Ak1)
2007: De Buenos Aires A Kinshasa (con Monsieur R, álbum Le Che, Une braise qui brûle encore según el libro de Olivier Besancenot)
2007: Pourquoi je rappe (un tema de l'Eska crew, con K. Arkana)
2008: Le Temps Passe Et Cours (compilación con Taf 2)
2008: La cause con el grupo La Phaze
2009: Rappel à l'ordre presentando raperos y policías con el Brigadier [COLLECTIVO LES REBEUX DES BOIS]
2009: Appelle moi camarade (Ministère des Affaires Populaires, Les Bronzés font du Chti)
2009: Fruits de la zone featuring TLF sur la mixtape Talents Fachés 4 coins de la France
2009: Appel d'Urgence Révolution Urbaine con Keny Arkana en el álbum l'histoire ne fait que commencer (22 de junio de 2009)
2009: Pas peur du micro (con SMOD)
2009: Tu verras dans nos yeux Mik Delit presenta a Keny Arkana y Soprano.
2009: 13 Soldats Mik Delit presenta a Keny Arkana, Kalash L'Afro y autres.
2009: Un autre monde Casus Belli presenta a Keny Arkana. [Cas de guerre]
2010: C'est pourquoi (presenta a SN, en la compilació Marseille Rap 2010)
2010: Vox Populis Sat L'Artificier presenta a Keny Arkana y RPZ. (Diaspora)


== Ծանոթագրություններ ==


== Արտաքին հղումներ ==
www.keny-arkana.com Կենի Արկանա. պաշտոնական կայք
www.laragedupeuple.org La Rage du peuple official website. պաշտոնական կայք (չաշխատող հղում)
Հասարակական կազմակերպություն

Հասարակական կազմակերպություն, իրավական կազմակերպություն, որը ստեղծված է անձանց կամ կազմակերպությունների կողմից առանց որևէ կառավարության մասնակցության։ Այս տեսակի կազմակերպությունները նաև կոչվում են լայն տարածում գտած Ոչ կառավարական կազմակերպություն եզրով և ավելի մեծ տարածում գտած ՀԿ հապավմամբ։
Հասարակական կազմակերպությունները ստեղծվում են այնպիսի հասարակական խնդիրների լուծման համար, որոնք միայանակ մարդու համար անհնարին կամ դժվար է լուծել։ Այդ նպատակով համընդհանուր շահեր ունեցող անձինք միավորվում են և ստեղծում կազմակերպությունը, որի նպատակը կարող է լինել նպաստել որոշակի հոգևոր, մշակութային, գիտական և այլ խնդիրների լուծմանը։ Գործունեության արդյունքում ստացված եկամուտը չի բաժանվում նրա անդամների միջև, այլ կարող է միայն ծախսվել կանոնադրական նպատակների իրագործման համար։
Հասարակական կազմակերպության անդամները ըստ դրա կանոնադրության վճարում են անդամավճար։
Հասարակական կազմակերպությունները, որպես կանոն, չունեն կայուն ֆինանսավորում։ Դրանց նախապես մշակած ծրագրերը հաստատվում և հետագայում ֆինանանսավորվում են պետությունների, միջազգային կազմակերպությունների և հիմնադրամների կողմից։ Ամբողջ աշխարհում հասարակական կազմակերպությունները ունեն տարբեր նպատակներ։ Նրանցից շատերը կրում են բարեգործական բնույթ, որոշները հանդիսանում են որևէ քաղաքական, կրոնական և այլ ուժերի ճակատներ։ Երկրորդ համաշխարհային պատերազմից ի վեր ՀԿ-ները համաշխարհային զարգացման մեջ կարևոր դերակատարում են ունեցել մասնավորապես մարդասիրական օգնություն ցուցաբերելու և աղքատությունը նվազեցնելու գործում։
Ամբողջ աշխարհում հասարակական կազմակերպությունների թիվը հասնում է 10 միլիոնի։ 
Հասարակական կազմակերպությունները տարբերվում են իրենց ուղղվածությամբ։ ՀԿ-ի ուղղվածությունը որոշվում է իր ունեցած գործառույթներով, որոնք կարող են վերաբերվել մարդու իրավունքներին, առողջության բարելավմանը և այլն։ Հասարակական կազմակերպություններն ըստ իրենց կատարած աշխատանքի շրջանակների լինում են տեղական, մարզային, ազգային կամ միջազգային։ 
Հասարակական կազմակերպությունների հիմնական ուժն իրենցից ներկայացնում են կամավորները։


== Արտաքին հղումներ ==
ՀԿ կենտրոն
Մայքլ Քանինգհեմ

Մայքլ Քանինգհեմ (անգլ.՝ Michael Cunningham, նոյեմբերի 6, 1952(1952-11-06)[…], Ցինցինատի, Օհայո, ԱՄՆ), ամերիկացի արձակագիր և մանկավարժ։ 1999 թվականին արժանացել է Պուլիտցերյան մրցանակի։


== Կենսագրություն ==
Մայքլ Քանինգհեմը ծնվել է 1951 թվականի նոյեմբերի 6-ին Օհայո նահանգի Ցինցինատի քաղաքում։ Ապագա գրողի մանկությունն անցել է Կալիֆոռնիայի Փասադենա քաղաքում։ 1975 թվականին Քանինգհեմը Սթենֆորդի համալսարանում ստացում է անգլիական գրականության բակալավրի աստիճան, իսկ հինգ տարի անց ավարտում է Այովայի համալսարանի մագիստրատուրան։
Տպագրվել սկսել է 1970-ականների վերջերից. նրա պատմվածքները հայտնվում են ամերիկյան ճանաչված գրական պարբերականների էջերում («The New Yorker», «Atlantic Monthly», «Paris Review»): 1989 թվականին Քանինգհեմի «Սպիտակ հրեշտակ» («White Angel») պատմվածը, որը հետագայում դարձավ «Աշխարհի ծայրում գտնվող տունը» վեպի գլուխներից, ընդգրկվեց ամենամյա ամերիկյան լավագույն պատմվածքների ժողովածուում։
1990 թվականին հրատարակվում է նրա առաջին ճանաչված վեպը՝ «Աշխարհի ծայրում գտնվող տունը» («A Home At the End Of the World»): 2004 թվականին վեպն էկրանավորեց Մայքլ Մայերը։ Ֆիլմում գլխավոր դերակատարը Քոլին Ֆարելն է։
Երկրորդ վեպը՝ «Միս ու արյուն» («Flesh and Blood», 1995), ընտանեկան սագա է ԱՄՆ տարագրության մասին։ Այս վեպում գրողի ուշադրությանն են արժանանում ինքնաորոնումը, այլընտրանքային մշակույթը, ավանդական ընտանիքի կազմաքանդումը, համասեռամոլությունը և այլն։ 
Երրորդ և ամենահայտնի վեպը՝ «Ժամերը» լույս է տեսնում 1998 թվականին։ Գրքի երեք հերոսուհիներից մեկը հենց Վիրջինիա Վուլֆն է` 1923 թվականին իր վեպը շարադրելիս, մյուսը 1990-ականների վերջին Նյու Յորքում բնակվող Կլարիսա Վոնն է, որի մականունը Վիրջինիա Վուլֆի հերոսուհու անունն է (միսսիս Դելոուեյ), իսկ երրորդ կինը 1949 թվականին Լոս Անջելեսում ապրող Լորա Բրաունն է, որը կարդում է «Միսսիս Դելոուեյ» վեպը։ «Ժամերը» Վիրջինիա Վուլֆի «Միսսիս Դելոուեյ» վեպի նախնական անվանումն է։ Վեպը հայերեն է թարգմանվել և հրատարակվել 2020 թվականին։ 2002 թվականին բիտանացի կինոռեժիսոր Սթիվեն Դոլդրին հաջողությամբ էկրանավորեց համանուն ֆիլմը, որում գլխավոր դերակատարներն էին Նիկոլ Քիդմանը («Օսկար»), Ջուլիան Մուրը, Մերիլ Սթրիփը։ Քանինգհեմը ֆիլմում հայտնվում է մի էպիզոդիկ դրվագում։


== Ծանոթագրություններ ==


== Արտաքին հղումներ ==
Մայքլ Քանինգհեմը bookmark.am֊ում
Ակապնու

Ակապնու (հուն․՝ Ακαπνού), գյուղ Կիպրոս կղզու հարավում՝ Կիպրոսի Հանրապետության Լիմասոլի շրջանում։
Շրջկենտրոն Լիմասոլի հետ միացված է ավտոխճուղով։ Ըստ 2011 թվականին Կիպրոսում անցկացված մարդահամարի տվյալների՝ գյուղի բնակչությունը կազմում էր 20 մարդ, հիմնականում՝ հույն կիպրացիներ։


== Պատկերասրահ ==

		
		
		


== Ժողովրդագրություն ==


== Ծանոթագրություններ ==
Արդարադատության երրորդ դասի պետական խորհրդական

Արդարադատության երրորդ դասի պետական խորհրդական , Հայաստանի Հանրապետության դատա- դատախա-քննչական, արդարադատության և իրավապահ համակարգում շնորհվող բարձրագույն դասային աստիճան, որը բարձր է «արդարադատության առաջին դասի խորհրդական» դասային աստիճանից և ցածր է «արդարադատության երկրորդ դասի պետական խորհրդական» դասային աստիճանից։ Աստիճանը շնորհում է Հայաստանի Հանրապետության Նախագահը։ Աստիճանը մարզի, Երևան քաղաքի վարչական շրջանների դատախազի, կայազորի զինվորական դատախազի, գլխավոր դատախազության վարչության պետի տեղակալի, գլխավոր դատախազության բաժնի պետի, գլխավոր դատախազության ավագ դատախազի, Երևան քաղաքի դատախազի տեղակալի պաշտոններին համապատասխանող դատախազության դասային աստիճանների վերին սահմանն է։
2008 թ. հունվարի 1-ից 2014 թ. հունիսի 28-ը աստիճանը շնորհվում էր նաև ՀՀ Հատուկ քննչական ծառայությունում, որտեղ այն բարձրագույնն էր (բարձր «արդարադատության առաջին դասի խորհրդական» դասային աստիճանից)։ 2014 թ. հունիսի 28-ից ՀՀ Հատուկ քննչական ծառայությունում շնորհվում են սպայական հատուկ կոչումներ։


== Արդարադատության երրորդ դասի պետական խորհրդականները ==
Հիմնական հոդված՝ Արդարադատության երրորդ դասի պետական խորհրդականների ցանկ
Զուբի (գյուղ, Կոտելվայի շրջան)

Զուբի (ուկրաիներեն՝ Зуби), գյուղ Ուկրաինայի Պոլտավայի մարզի Կոտելվայի շրջանում։
2001 թվականի տվյալներով Զուբի գյուղում բնակվում էր 1 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հովվի կամուրջ

Հովվի կամուրջ (թուրքերեն՝ Çobandede  Köprüsü), պատմական կամուրջ Թուրքիայի Էրզրումի մարզում։


== Տեղադիրք ==
Կամուրջը գտնվում է Էրզրումի մարզում՝ Ավնիկ (Քյոփրյուքյոյ) քաղաքի տարածքում (պատմական Հավնունիք գավառ)։ Կամուրջը կառուցված է Արաքս և Մուրց գետերի միախառնման վայրում։ Հովվի կամուրջն այսօր գտնվում է Էրզրում-Մուշ ավտոճանապարհի հարևանությամբ։ Այն այսօր չի գործում։


== Պատմություն ==
1865 թվականին քահանա և վարդապետ Տիմեթեոսը արտագրել է Հովվի կամուրջի վրա եղած հայերեն արձանագրությունը։ Այնտեղ գրված էր. «Այս կամուրջը, որը կառուցել են հայերը, վերանորոգվել է Մագիստրոսի կողմից՝ Սուրբ Աստվածածին եկեղեցու և Դարոյնք ամրոցի հովանու ներքո 609 թվականին» (609 թվականը Գրիգորյան տոմարով 1160 թվականն է)։
1904 թվականին ոմն Քաջբերունի տեսել է այս և երկու արաբատառ արձանագրություն կամուրջի կամարների տակ՝ արևելյան հատվածում։ Նա նշել է, որ հայատառ արձանագրությունը գրեթե ջնջված էր մուրճի հարվածների հետևանքով և միայն «վերանորոգվել» բառն է ընթեռնելի։ Ո՛չ հայատառ, ո՛չ արաբատառ արձանագրություններն այսօր չեն պահպանվել։ Չորրորդ արաբատառ արձանագրությունը, որի մասին ներկայացրել է Քաջբերունին, այսօր էլ կա, սակայն խիստ վնասված է։ Այն գտնվում է եզրապատին։ Րաֆֆի Քորտոշյանը կարծում է, որ այն տեղադրվել է 1904 թվականից հետո։ Հայերեն արձանագրության մեջ հիշատակվող «Մագիստրոսը», ըստ Քորտոշյանի, կարող է լինել Գրիգոր Մագիստրոսի սերնդակիցներից մեկը։ Գրիգոր Մագիստրոսը թաղված էր Բասենի մոտակայքում գտնվող Սուրբ Աստվածածին եկեղեցում։
Թուրք հետազոտողները նշում են, որ կամուրջը կառուցվել է Մոնղոլական արշավանքների ժամանակ՝ 13-րդ դարի վերջին։ Համաձայն պահպանված մի գրառման, 1271 թվականի ջրհեղեղի ժամանակ Հովվի կամուրջի մոտ եղել է հին կամուրջ։ Այսպիսով, ըստ այդ վարկածի, կամուրջը կառուցվել է 1271 թվականից ավելի ուշ։ 13-րդ դարավերջին Անատոլիայի այդ իլխանությունում տիրում էր մոնղոլ զորավար ամիր Չոբանը։
Հովվի կամուրջը վերանորոգման է ենթարկվել 1727 թվականին, այնուհետև՝ 1872 թվականին։ 1946-1948 թվականներին լրացուցիչ վերանորոգվել է թուրքական բանակի կողմից։


== Տեխնիկական բնութագիր ==
Կամուրջը կառուցվել է երեք գույնի քարերով (սև, կարմիր և մոխրագույն)։ Ընդհանուր երկարությունը 130 մետր է (430 ֆուտ)։ Կամուրջը նախկինում եղել է յոթնաթռիչք։ Այսօր կամարներից մեկը թաղված է հողի տակ։ Այս պահին կարամրների լայնությունը հետևյալն է. 11,50 մետր (37,7 ֆուտ), 13 մետր (43 ֆուտ), 14,50 մետր (47,6 ֆուտ), 15,50 մետր (50,9 ֆուտ), 15,50 մետր (50,9 ֆուտ) և 15,50 մետր (50,9 ֆուտ)։ Կամուրջի մեջ կան կառուցված ութ սենյակներ։


== Ծանոթագրություններ ==
Բոգդան Ջանյան

Բոգդան Շամիրի Ջանյան (Օհանջանյան) (հուլիսի 4, 1917(1917-07-04), Տումի, ԼՂԻՄ, Ադրբեջանական ԽՍՀ - մարտի 25, 2010(2010-03-25), Երևան, Հայաստան), հայ խորհրդային բանաստեղծ։ ԽՍՀՄ գրողների միության անդամ 1940 թվականից։ ԽՄԿԿ անդամ 1955 թվականից։


== Կենսագրություն ==
Ավարտել է Բաքվի Վ․ Ի․ Լենինի անվան մանկավարժական ինստիտուտի բանասիրական ֆակուլտետը (1938 թ.)։ ԽՄԿԿ անդամ 1955 թվականից։ Մասնակցել է Հայրենական մեծ պատերազմին։ 1941 թվականին և 1945-1948 թվականներին եղել է Լեռնային Ղարաբաղի գրողների մարզային բաժանմունքի պատասխանատու քարտուղարը։ 1954-1968 թվականներին աշխատել է «Խորհրդային Ղարաբաղ» թերթում, 1968 թվականից՝ ՀԽՍՀ հեռուստատեսության և ռադիոհաղորդումների պետական կոմիտեում։
Հրատարակվել են Ջանյանի «Իմ լուսաբացը» (1948 թ.), «Ճամփաներ» (1957 թ.), «Իմ Երևանը» (1960 թ.), «Խաղաղ եզերքներ» (1963 թ.), «Ես մենակ չեմ» (1964 թ.), «Ճանապարհը շարունակվում է» (1965 թ.), «Լեռներն արձագանքում են» (1967 թ.), «Իմ մոտիկ հեռուն» (1968 թ., 1977 թ.), «Կանչող հեռուներ» (1974 թ.) ժողովածուները, ինչպես նաև «Կյանքը հրացանի փողի տակ» (2001 թ.) հուշագրությունը։ Ջանյանը քնարական շնչի բանաստեղծ է, որի գործերի հիմքում մայր հայրենիքի ու ժողովրդի հավերժության հավատամքն է։
Մահացել է Երևանում։ Թաղված է Թոխմախի գերեզմանատանը։


== Պարգևներ ==
Կարմիր աստղի շքանշան


== Երկերի մատենագիտություն ==
Լուսաբաց, Բաքու, 1948, 97 էջ։
Ճամփաներ, Բաքու, 1957, 96 էջ։
Իմ Երևանը (բանաստեղծություններ, պոեմ), Երևան, 1958, 92 էջ։
Խաղաղ եզերքներ, Բաքու, 1960, 96 էջ։
Ես մենակ չեմ, Երևան, 1964, 102 էջ։
Ճանապարհը շարունակվում է, Բաքու, 1965, 72 էջ։
Լեռներն արձագանքում են, Բաքու, 1967, 148 էջ։
Իմ մոտիկ հեռուն, Երևան, 1969, 140 էջ։
Կանչող հեռուներ, Երևան, 1974, 144 էջ։
Արմատների հավատով, Երևան, 1979, 252 էջ։
Անտառը լռում է, Երևան, 1983, 100 էջ։
Իշխանաձորի կանաչը, Երևան, 1986, 252 էջ։
Մի գետ էլ ունենք Տրտու անունով, Երևան, 1995։
Կյանքը հրացանի փողի տակ, Երևան, 2001, 264 էջ։
Շողարձակում վերջին ոլորանում, Երևան, 2001, 104 էջ։
Արցախ, իմ Արցախ, Երևան, 2004, 96 էջ։
Ես մերոնց մոտ եմ, Երևան, 2006, 104 էջ։
Մտավորական մարտիկը, Երևան, 2006, 80 էջ։
Հեռացած հեռուներ, Երևան, 2007, 240 էջ։
Անցած ճանապարհի հուշապատկերը (հրապարակախոսություն, ակնարկներ, էսսեներ), Ստեփանակերտ, 2009, 200 էջ։
Ակունքի մոտ է աղբյուրն աղբյուր, Երևան, 2010, 112 էջ։


== Գրականություն ==
Հայկ Խաչատրյան, Գրական տեղեկատու, Երևան, 1986։
Հայկական համառոտ հանրագիտարան, հատ. 4, Երևան, 2003։


== Ծանոթագրություններ ==
Դրոգոբիչ

Դրոգոբիչ (ուկրաիներեն՝ Дрогобич), քաղաք Ուկրաինայի Լվովի մարզի Դրոգոբիչի շրջանում, մարզային նշանակության քաղաք, շրջկենտրոն։ Հիմնադրվել է 1091 թվականին։
Չճշտված տվյալներով Դրոգոբիչ քաղաքում բնակվում էր 77 049 մարդ։ Բնակավայրը զբաղեցնում է 44,5 կմ²։


== Ծանոթագրություններ ==


== Արտաքին հղումներ ==
Պաշտոնական կայք (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ինչեգիտուն

Ինչեգիտուն (ռուս.՝ Иньчегитун), գետ հյուսիս-արևմուտքում Կամչատկայի երկրամաս՝ Ռուսաստանում։ Գետի երկարությունը 16 կմ է։ Հոսում է Տիգիլսկի շրջանում, Կամչատկայի երկրամասում։ Թափվում է Օխոտի ծով։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 19080000112120000037614
Հիդրոլոգիական ուսումնասիրությունների կոդը - 120003761


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սահմանադրական արդարադատություն

Սահմանադրական արդարադատություն, ընդգրկված է Հայաստանի բարձրագույն որակավորման հանձնաժողովի (ՀՀ ԲՈՀ) սահմանած դոկտորական և թեկնածուական ատենախոսությունների հիմնական արդյունքների և դրույթների հրատարակման համար ընդունելի պարբերական գիտական հրատարակությունների ցուցակում։


== Աղբյուր ==
Գիտական տեղեկատվական վերլուծության և մոնիթորինգի կենտրոն, Հայաստանում հրատարակվող գիտական պարբերականների ցանկ Archived 2016-03-04 at the Wayback Machine.
Խորոշկի (այլ կիրառումներ)

Խորոշկի, կարող է վերաբերել՝

Խորոշկի - գյուղ, Ուկրաինայի Պոլտավայի մարզի Լուբնիի շրջանում
Խորոշկի - գյուղ, Ուկրաինայի Պոլտավայի մարզի Օրոժիցյայի շրջանում
Աստերոիդների ցանկ (195301-195400)

Աստերոիդների ցանկ (195201-195300)  • Աստերոիդների ցանկ  • Աստերոիդների ցանկ (195401-195500)
 Աստերոիդների ցանկ (195201-195300)  • Աստերոիդների ցանկ  • Աստերոիդների ցանկ (195401-195500)
Ալկինո-2

Ալկինո-2 (ռուս.՝ Алкино-2, բաշկիրերեն՝ 2-сө Алкин), գյուղ Ռուսաստանի Բաշկորտոստան հանրապետության Չիշմինսկի շրջանի կազմում։
Բնակչությունը 2009 թվականին գրանցված տվյալներով կազմում էր 4048 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Չապի անունով ռոբոտը

Չապի անունով ռոբոտը (անգլ.՝ Chappie), սցենարիստ և ռեժիսոր Նիլ Բլոմկամպի ֆիլմը։ ԱՄՆ-ում պրեմիերան տեղի ունեցավ 2015 թվականի մարտի 6-ին։ Ֆիլմի հիմքում ընկած է «Tetra Vaal» կարճամետրաժ ֆիլմը։


== Սցենար ==
Արհեստական ինտելեկտը, որը ստեղծվել է Յոհաննեսբուրգում գիտնական Դեոն Ուիլսոնի (Դև Պատել) կողմից, ունակ է մտածել, զգալ և նույնիսկ գործել։ Բայց նա փոքր երեխա է, դեռ պետք է սովորի և ճանաչել աշխարհը։ Տեղի գանգստերները առևանգում են ռոբոտին մեծ գողություն կատարելու համար։ Նրանք ռոբոտին անվանում են «Չապի» և սովորեցնում են հանցագործություններ կատարել։ Ուիլսոնին թույլատրվում էր միայն հազվադեպ այցելել և տեսնել իրեն ստեղծողին։ Նրան նախանձողը՝ ինժեներ-զինվորական Վինսենթ Մուրը (Հյու Ջեքման) ցանկանում էր ոչնչացնել իր մրցակցին։ Եվ, երբ Չապին ուշադրություն գրավեց իր ահաբեկչություններով, Մուրը որսի է հանում իր հրեշին՝ «Մուսին»։ Արդյունքում Դեոնն ու Նինջան վիրավորվում են, իսկ Յոլանդին մահանում է։ Բայց մինչև դա Չապին սովորել էր մտքերը կարդալ, իսկ Յոլանդիի մտքերը կային ֆլեշ-քարտի վրա։ Հասկանալով, որ Դեոնը (կամ «Ստեղծողը»՝ ինչպես անվանում էր նրան Չապին) այդպիսի վնասվածքով երկար չի դիմանա, ռոբոտը որոշում է կարդալ նրա մտքերը և ներբեռնել ուրիշ դրոիդի վրա։ Փորձը հաջող է ավարտվում, իսկ Չապիի էներգիան, որը չէր վերականգնվում, շուտով կսպառվեր։ Բայց Դեոնին հաջողվում է կարդալ Չապիի մտքերը և ներբեռնել մի ուրիշ ռոբոտի մեջ, որը գտնվում էր Չապիից ոչ հեռու։


== Դերերում ==


== Նկարահանումները ==
Նկարահանումները սկսվել են 2013 թվականին Յոհաննեսբուրգ քաղաքում և ավարտվել են 2014 թվականի փետրվարի 18-ին։


== Արձագանքները ==
Ֆիլմը Rotten Tomatoes կայքում ստացել է 31% վարկանիշ, և 10-ից 4,8 միավոր։


== Ծանոթագրություններ ==


== Արտաքին հղումներ ==
Պաշտոնական կայքը
Իվան Ալեքսեև

Իվան Ալեքսեև (ռուս.՝ Алексеев Иван Арестович, դեկտեմբերի 15, 1933(1933-12-15), Լենինգրադ, ՌԽՖՍՀ, ԽՍՀՄ - սեպտեմբերի 14, 2006(2006-09-14), Սանկտ Պետերբուրգ, Ռուսաստան), խորհրդային գեղանկարիչ-ռեստավրատոր, Սանկտ Պետերբուրգի նկարիչների միության անդամ, Ռուսաստանի Դաշնության պետական մրցանակի դափնեկիր։


== Կենսագրություն ==
Ավարտել է Վ. Մուխինայի անվան Լենինգրադի արվեստի բարձրագույն դպրոցը։ Ավելի քան կես դար զբաղվել է Լենինգրադ-Պետերբուրգի և դրա արվարձանների պալատական և պուրակային անսամբլների մոնումենտալ և մոլբերտային նկարչության վերականգնմամբ։ Այդ թվում` վերականգնել է Իսահակի տաճարի, Ցարսկոյե Սելոյի Եկատերինյան պալատի մոնումենտալ գեղանկարչությունը, պատերազմի ընթացքում վնասված 18-րդ դարի իտալացի վարպետների մոնումենտալ նկարները Պետերհոֆի, Պավլովսկի, Օրանիենբաումի, Գաչինայի պալատներում, ինչն այսօր էլ նմանը չունի համաշխարհային ռեստավրացիայի պրակտիկայում։ Լենինգրադի ռեստավրացիայի դպրոցի հիմնադիրներից մեկն է, որը վերականգնել է պատերազմի հետևանքով Սանկտ Պետերբուրգի և դրա արվարձանների պալատների և պուրակների ավերված հուշարձանները։ Սանկտ Պետերբուրգի և դրա արվարձանների ճարտարապետական հուշարձաններում նկարների վերակառուցման և վերականգնման աշխատանքների համալիրի համար Ի. Ալեքսեևը 1993 թվականին ստացել է կերպարվեստի բնագավառում Ռուսաստանի Դաշնության պետական մրցանակ։ 2006 թվականին, Եկատերինայի պալատի սաթի սենյակի վերակառուցման գործում ունեցած մեծ ներդրման համար, Ի. Ալեքսեևը պարգևատրվել է «Հայրենիքին վաստակի 2-րդ աստիճանի շքանշան» շքանշանով։ Մահացել է 2006 թվականին, Սանկտ Պետերբուրգում, 73 տարեկան հասակում։


== Տես նաև ==
Լենինգրադի նկարիչների միություն


== Ծանոթագրություններ ==


== Աղբյուրներ ==
Справочник членов Ленинградской организации Союза художников РСФСР. Л., Художник РСФСР, 1987. С.5.
Санкт-Петербургские ведомости. 2006, 18 сентября.


== Արտաքին հղումներ ==
Саутов И. Ликующие небеса Екатерининского дворца.
Высокие награды и звания России.
Մալդիվների պատմություն

Մալդիվների պատմություն (անգլ.՝ History of the Maldives), Մալդիվները բաղկացած է Հնդկական օվկիանոսում գտնվող մոտ 1200 կղզիներից։ Մ.թ. 1-ին հազարամյակում բնակչությունը կազմված էր սինգալների ցեղերից, հնդիկներից, մալայացիներից, որոնք դավանում էին բուդդիզմ։


== Հին և միջնադարյան պատմություն ==
Կղզեխումբը բնակեցվել է ավելի քան երկու հազար տարի առաջ ժամանակակից Շրի Լանկայից և Հնդկաստանից եկած ներգաղթյալներով։ Առաջին մալդիվցիները ոչ մի հնագիտական մնացորդ չեն թողել։ Նրանց շենքերը, հավանաբար, կառուցված էին փայտից, արմավենու տերևներից և այլ շուտ փչացող նյութերից, որոնք արագորեն քայքայվում էին  արևադարձային կլիմայի օդում և աղում։ Ավելին, ղեկավարները չէին ապրում մեծ պալատական շինություններում, և նրանց կրոնը չէր պահանջվում կառուցել մեծ տաճարներ։
Մալդիվյան բանավոր, լեզվաբանական և մշակութային ավանդույթների և սովորույթների համեմատական ուսումնասիրությունները ցույց են տվել, որ ամենավաղ բնակիչներից մեկը եղել է թամիլաների հետնորդներից Սանգամ ժամանակաշրջանի (Մ.թ ա. 300 - մ.թ.ա. 300 թվական) հնագույն Թամիլակամից։
5-7-րդ դարերում կղզիներում հայտնվել են արաբները և պարսիկները։
Մինչև 12-րդ դարը մալդիվացիները դավանել են բուդդիզմ, սակայն 1153 թվականին Մալդիվներում ափ է իջել իսլամի արաբ քարոզիչներից մեկը։ Նա գործել է շատ ակտիվ, և շուտով ամբողջ բնակչությունը ընդունել է իսլամ։ Քարոզիչն ինքն իրեն Մուհամեդ ուլ-Աբդալ անունով սուլթան է հռչակել և դարձել է դինաստիայի հիմնադիրը, որը երկար ժամանակ ղեկավարել է Մալդիվներում։


== Եվրոպական ներթափանցում ==
1558 թվականին պորտուգալացիները գրավել են Մալեն և այնտեղ ամրոց կառուցել։ Սակայն արդեն 1573 թվականին մալդիվցիները ոչնչացրել ու վտարել են պորտուգալացիներին։ Այնուհետև կղզեխմբում փորձել են ամրապնդվել հոլանդացիները, նույնպես անհաջող։
1887 թվականին Բրիտանիան իր պրոտեկտորատն է հաստատել Մալդիվներում։
Սուվադիվե կղզեխմբի օղակղզիում ստեղծվել է Սուվադիվեի Միացյալ Հանրապետություն անջատ պետությունը։


== Անկախ Մալդիվներ ==
1964 թվականի ապրիլին մալդիվացիները ապստամբել են բրիտանական տիրապետության դեմ։ Ապստամբները քանդել են օդանավակայանը և պաշարել բրիտանական ադմինիստրատորի նստավայրը։
1965 թվականի հուլիսի 26-ին Բրիտանիան Մալդիվներին անկախություն է շնորհել։
1968 թվականի նոյեմբերի 11-ի անցկացված հանրաքվեի արդյունքների հիման վրա Մալդիվները հռչակվել է հանրապետություն։
1978 թվականից Մալդիվները ղեկավարել է նախագահ Մոմուն Աբդուլ Գայումը (6 անընդմեջ հնգամյա ժամկետ)։
2004 թվականի օգոստոսին Մալդիվների մայրաքաղաքում տեղի ունեցած անկարգություններից հետո Գայումը խոստացել է ժողովրդավարական բարեփոխումներ անցկացնել և ընդլայնել քաղաքական ազատությունները։ 2005 թվականին թույլատրվել են քաղաքական կուսակցությունները։ Խոստացվել էր նաև 2008 թվականին անցկացնել նախագահական առաջին ընտրությունները մի քանի թեկնածուների մասնակցությամբ։
2008 թվականի հոկտեմբերին Մալդիվների Հանրապետության առաջին նախագահը, որը ընտրվել է համաժողովրդական քվեարկության արդյունքում, դարձել է Մոհամեդ Նաշիդը։ 2012 թվականի փետրվարի 7-ին բողոքի ակցիաները, որոնց միացել էր ոստիկանությունը, հանգեցրել են նրա հրաժարականին (Մալդիվներում պետական հեղաշրջում (2012))։
2018 թվականի փետրվարի 5-ին նախագահ Աբդուլ Յամինը երկրում երկու շաբաթով հայտարարել է արտակարգ դրություն։ Երկրի նախկին նախագահ Աբդուլ Գայումը ձերբակալվել է։


== Ծանոթագրություններ ==
138 (թիվ)

138 (հարյուր երեսունութ), բնական թիվ, որը գտնվում է 137-ի և 139-ի միջև։


== Մաթեմատիկայում ==
138-ի թվանշանների գումարը հավասար է 12-ի
138-ի թվանշանների արտադրյալը հավասար է 24-ի
138-ը զույգ եռանիշ թիվ է
138-ի քառակուսին հավասար է 19 044-ի


== Այլ ոլորտներում ==
138 թ., Մ.թ.ա. 138 թ.
Տարվա 138-րդ օրը մայիսի 18-ն է (նահանջ տարիներին՝ մայիսի 17-ը)
NGC 138 - պարուրաձև գալակտիկա (Sa) Ձկների համաստեղությունում
(138) Տուլուզա - գլխավոր գոտու աստերոիդ


== Ծանոթագրություններ ==
Գառնո լեռ (լեռ)

Անվան այլ կիրառումների համար տե՛ս՝ Գառնո լեռ (այլ կիրառումներ)Գառնո լեռ, լեռ Չլդըր լեռնահամակարգում, Շիրակի դաշտի հյուսիսարևմտյան կողմում։ Շրջագիծը՝ 9 կմ։ Այստեղից է սկիզբ առնում Ախուրյան գետի ակունքներից մեկը։


== Ծանոթագրություններ ==
Վազգեն Դադալյան

Վազգեն Վարդանի Դադալյան (1915, Աշխաբադ, Անդրկասպյան մարզ, Թուրքեստան, Ռուսական կայսրություն - 1985, Աշխաբադ, Թուրքմենական ԽՍՀ, ԽՍՀՄ), հայ ստոմատոլոգ։ Բժշկական գիտությունների դոկտոր (1971), պրոֆեսոր (1972)։


== Կենսագրություն ==
1944 թվականին ավարտել է Թուրքմենիայի բժշկական ինստիտուտը։ 1948-1966 թվականներին եղել է Թուրքմենստանի ԽՍՀ առողջապահության նախարարության գլխավոր ստոմատոլոգը, 1966 թվականին՝ ստոմատոլոգիայի, այնուհետև՝ վիրաբուժական ստոմատոլոգիայի ամբիոնների վարիչ։ Ստոմատոլոգների թուրքմեն գիտական ընկերության նախագահ։ Աշխատանքները վերաբերում են մաշկային լեյշմանիոզի հետևանքով առաջացած ախտահարումների բուժման հարցերին։


== Անդամակցություն ==
Дадалян В.В., Применение филатовского лоскута для оперативного лечения носа после кожного лейшманиоза, Ашхабад, 1962.
Дадалян В.В., Гистология постлейшманиозных рубцов кожи лица, Ашхабад, 1972.


== Ծանոթագրություններ ==
Գերա Ասխոբե

Գերա Ասխոբե, լեռ Հայկական լեռնաշխարհում Վասպուրականի լեռնահամակարգում, Կոտուր լեռնաշղթայի հարավային հատվածում, Կարմիր գետի կիրճից 14-14,5 կմ հյուսիս։ Սկսվում է Կոտուրի ջրբաժան գծից և 8-10 կմ ձգվող դեպի արևելք՝ կազմելով ջրբաժան գիծ Կոտուր գետի ավազանին պատկանող երկու գետակների միջև։ Բավականին բարձր լեռ է։


== Ծանոթագրություններ ==
Կիռնա (գյուղ, Տյուռի շրջան)

Անվան այլ կիրառումների համար տե՛ս՝ ԿիռնաԿիռնա (էստ․՝ Kirna), գյուղ Էստոնիայի Յարվամաա նահանգի Տյուռի շրջանում։
2011 թվականի տվյալներով գյուղում բնակվում էր 144 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սահակ Հակոբյան

Անվան այլ կիրառումների համար տե՛ս՝ Սահակ Հակոբյան (այլ կիրառումներ)Սահակ Սարգսի Հակոբյան (մայիսի 9, 1972(1972-05-09), Երևան, Հայկական ԽՍՀ, ԽՍՀՄ), ՀՀ պետական գործիչ։


== Կրթություն ==
1990-1995 թթ. - սովորել և ավարտել է ԵՊՀ իրավաբանական ֆակուլտետը։


== Աշխատանքային գործունեություն ==
1995-1996 թթ. ծառայել է ՀՀ Զինված Ուժերում։ Ունի պահեստազորի լեյտենանտի կոչում։
1999-2003 թթ. աշխատել է ՀՀ ՆԳՆ համակարգում՝ որպես քննիչ։
2003-2005 թթ. աշխատել է «Հայկական ավիաուղիներ» ՓԲԸ-ում՝ որպես իրավախորհրդատու։
2005-2007 թթ. - ՀՀ Կառավարությանն առընթեր քաղաքացիական ավիացիայի գլխավոր վարչության իրավաբանական բաժնի պետ։
2007 թ. հունիսի 7-ին ՀՀ վարչապետի որոշմամբ նշանակվել է ՀՀ Կառավարությանն առընթեր քաղաքացիական ավիացիայի գլխավոր վարչության աշխատակազմի ղեկավար։
2011 թ. հունիսի 7-ին ՀՀ վարչապետի որոշմամբ պաշտոնավարման ժամկետը երկարաձգվել է չորս տարի ժամկետով՝ մինչև 2015 թվականի հունիսի 7-ը։


== Պարգևներ և կոչումներ ==
Հայաստանի Հանրապետության քաղաքացիական ծառայության երկրորդ դասի պետական խորհրդական (2012)։


== Ծանոթագրություններ ==
Բենառաբա

Բենառաբա (իսպ.՝ Benarrabá) մունիցիպալիտետ Իսպանիայում։ Գտնվում է Մալագա պրովինցիայում (Անդալուսիյա ինքնավար համայնքում)։ Տարածքը կազմում է 26 կմ2։ Բնակչությունը՝ 567 մարդ (2010 թվականի տվյալներով)։ Պրովինցիայի վարչական կենտրոնից գտնվում է 134 կմ հեռավորության վրա։


== Արտաքին հղումներ ==
պաշտոնական կայք
Página con datos sobre Benarrabá
Սան Ֆիորանո

Սան Ֆիորանո  (իտալերեն՝ San Fiorano)` կոմունա Իտալիայում, գտնվում է Լոմբարդիա մարզի Լոդի գավառում։
Բնակչությունը կազմում է 1635 մարդ (2008 թվականի տվյալներով)։ Խտությունը՝ 183.71 մարդ/կմ²։ Տարածքը՝ 8.9 կմ²։ Էլեկտրոնային փոստ` 26848։ հեռախոսային կոդ՝ 0377։
Բնակավայրի հովանավորն է՝ Սան Ֆիորիանոն։


== Արտաքին հղումններ ==
Բնակավայրի գլխավոր կայք (իտալ.)


== Ծանոթագրություններ ==